
VISAGINO SAVIVALDYBĖS TARYBA

SPRENDIMAS
[bookmark: _Hlk211348842]DĖL VISAGINO SAVIVALDYBĖS SVEIKATOS PRIEŽIŪROS ĮSTAIGŲ FINANSAVIMO TVARKOS  APRAŠO PATVIRTINIMO

2025 m. lapkričio ___ d. Nr. TS-____
Visaginas


[bookmark: _Hlk211436270]Visagino savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 18 punktu, 15 straipsnio 4 dalimi ir 16 straipsnio 1 dalimi,  įgyvendindama Visagino savivaldybės 2023–2030 m. strateginio plėtros plano, patvirtinto Visagino savivaldybės tarybos 2023 m. sausio 26 d. sprendimu Nr. TS-5 „Dėl Visagino savivaldybės 2023–2030 m. strateginio plėtros plano patvirtinimo“, II prioriteto 2.4 tikslo „Stiprinti ir puoselėti gyventojų sveikatą“ 2.4.1.2. uždavinio „Išplėsti su visuomenės sveikatos stiprinimu susijusias paslaugas“ 2.4.2.1. priemonę „Asmens sveikatos priežiūros įstaigų paslaugų infrastruktūros bei įrangos, siekiant didesnės ir aukštesnės paslaugų aprėpties, įvairovės ir kokybės plėtojimas, modernizavimas ir atnaujinimas“, nusprendžia:
1.	Patvirtinti Visagino savivaldybės sveikatos priežiūros įstaigų finansavimo tvarkos aprašą (pridedama).
2. Nustatyti, kad šis sprendimas įsigalioja 2026 m. sausio 1d.
3. Paskelbti šį sprendimą Teisės aktų registre ir Visagino savivaldybės interneto svetainėje. 





Savivaldybės meras                                                                                                      


PATVIRTINTA
Visagino savivaldybės tarybos
2025 m. lapkričio __ d. sprendimu Nr. TS-__


VISAGINO SAVIVALDYBĖS SVEIKATOS PRIEŽIŪROS ĮSTAIGŲ FINANSAVIMO TVARKOS APRAŠAS

I SKYRIUS
BENDROSIOS NUOSTATOS

[bookmark: _Hlk211425727]1. Visagino savivaldybės sveikatos priežiūros įstaigų (toliau – Įstaigos) finansavimo tvarkos  aprašas (toliau – Aprašas) nustato savivaldybės biudžeto lėšų skyrimo, naudojimo, atsiskaitymo už jas bei kontrolės tvarką veikiančių Įstaigų veiklai.
2. Šis aprašas parengtas vadovaujantis Lietuvos Respublikos vietos savivaldos įstatymu,  Lietuvos Respublikos sveikatos priežiūros įstaigų įstatymu.
3. Įstaigoms lėšos skiriamos iš Visagino savivaldybės (toliau – Savivaldybė) administracijos biudžete Sveikatos apsaugos programos finansavimo numatytų lėšų biudžetiniams metams. Tai – Savivaldybės biudžeto asignavimų dalis.


II SKYRIUS
FINANSUOJAMOS PRIEMONĖS

4. Sveikatos priežiūros įstaigų finansavimo tvarkos aprašas skirtas  Įstaigoms, kurių steigėja yra Visagino savivaldybė ir kurios sudariusios sutartį su Panevėžio teritorine ligonių kasa dėl paslaugų teikimo Visagino savivaldybės gyventojams.
5. Lėšos gali būti skiriamos priemonėms, kurios reikalingos, kad Įstaigos atitiktų higienos normas ir kitus teisės aktus, užtikrinančius licencijuotą Įstaigos teisėtą veiklą.

III SKYRIUS 
LĖŠŲ SKYRIMO IR ATSISKAITYMO TVARKA

6.  Prašymas ir numatytų lėšų sąmata dėl Įstaigų finansavimo teikiami Savivaldybės merui. Už  pateiktų dokumentų  teisingumą atsako Įstaigos vadovas.
7.  Lėšos skiriamos iš Savivaldybės biudžeto  Savivaldybės mero potvarkiu.
8. Sudaroma Lėšų naudojimo sutartis, kurioje apibrėžiami šalių įsipareigojimai, atsiskaitymo už skirtas ir panaudotas lėšas sąlygos.
9. Įstaiga lėšų apskaitą tvarko ir saugo su apskaita susijusius dokumentus teisės aktų nustatyta tvarka.


IV SKYRIUS
LĖŠŲ NAUDOJIMO IR KONTROLĖS TVARKA

10. Lėšų apskaitą tvarko Savivaldybės administracija. 
11. Lėšų panaudojimo teisėtumą pagal pateiktus dokumentus ir pirminius apskaitos dokumentus, esančius Įstaigoje, tikrina Savivaldybės kontrolės ir audito tarnyba. Už lėšų panaudojimo einamąją ir paskesnę finansų kontrolę ir lėšų tikslingą panaudojimą atsako Įstaigos vadovas.
12. Jeigu nustatoma, kad Įstaigos, gavusios lėšas, pateikė neteisingą, nepagrįstą informaciją ir dokumentus, privalo grąžinti Įstaigoms skirtas lėšas. Įstaigoms nesutikus grąžinti lėšų, jos išieškomos Lietuvos Respublikos teisės aktų nustatyta tvarka.
13. Panaudotas ne pagal paskirtį lėšas Įstaigos iki einamųjų metų gruodžio 15 d. privalo grąžinti į Savivaldybės biudžetą.
14. Visi sprendimai dėl lėšų skyrimo ir jų panaudojimo ataskaitos viešinami Savivaldybės interneto svetainėje.

V SKYRIUS
BAIGIAMOSIOS NUOSTATOS

15. Aprašo pakeitimus, papildymus ar naują redakciją tvirtina  Visagino savivaldybės taryba.

_______________________________

